Euroopan parlamentin päätöslauselma rahoitusnäkymistä joulukuussa 2004 pidettävää Eurooppa-neuvoston kokousta varten



Virallinen lehti nro 208 E , 25/08/2005 s. 0057 - 0058



P6_TA(2004)0075 Rahoitusnäkymät Euroopan parlamentin päätöslauselma rahoitusnäkymistä joulukuussa 2004 pidettävää Eurooppaneuvoston kokousta varten Euroopan parlamentti, joka - ottaa huomioon komission tiedonannot (KOM(2004)0101 ja KOM(2004)0487), - ottaa huomioon EY:n perustamissopimuksen ja erityisesti sen 272 artiklan, - ottaa huomioon 6. toukokuuta 1999 tehdyn toimielinten sopimuksen [1] ja erityisesti sen 26 kohdan, - ottaa huomioon sopimuksen Euroopan perustuslaista, - ottaa huomioon keskusteltavaksi eritetyn suullisen kysymyksen O-0067/2004 (B6-0130/2004) neuvostolle, - ottaa huomioon työjärjestyksen 108 artiklan 5 kohdan, A. ottaa huomioon, että nykyiset rahoitusnäkymät ovat voimassa vuoden 2006 loppuun, B. ottaa huomioon, että nykyiset rahoitusnäkymät ovat osa toimielinten välistä kokonaissopimusta, joka voidaan uusia vain toimielinten keskinäisen luottamuksen ilmapiirissä ja kummankin budjettivallan käyttäjän yhteisellä sopimuksella, C. ottaa huomioon, että vuotuiset talousarviot hyväksytään EY:n perustamissopimuksen 272 artiklan määräysten mukaisesti, vaikkei rahoitusnäkymiä olisi, D. ottaa huomioon, että parlamentti on perustanut väliaikaisen valiokunnan, jonka tehtävänä on sen poliittisten painopisteiden määrittely tulevia rahoitusnäkymiä silmällä pitäen sekä lainsäädännön että talousarvion osalta; 1. vahvistaa sen tavoitteena olevan monivuotisen rahoituskehyksen aikaansaaminen vuoden 2006 jälkeiselle jaksolle; 2. muistuttaa, että Euroopan unionista tehdyssä sopimuksessa ei ole mitään määräystä, joka oikeudellisesti velvoittaisi laatimaan rahoitusnäkymät; 3. muistuttaa, että vuoden 2006 jälkeisten rahoitusnäkymien laatiminen edellyttää parlamentin ja neuvoston välistä sopimusta, koska nämä kaksi toimielintä ovat tasa-arvoisia; 4. korostaa, että parlamentti ei ole valmis sopimaan uusista rahoitusnäkymistä, jollei seuraavien rahoitusta taata: - EU:n yhdentymistä ja yhteenkuuluvuutta edistävät politiikat - parlamentin asettamat painopisteet - joustava liikkumavara odottamattomia tapahtumia tai tarpeita varten; 5. pyytää Eurooppa-neuvostoa kehottamaan tulevia puheenjohtajavaltioita jatkamaan toimielinten välistä vuoropuhelua neuvottelemalla parlamentin kanssa säännöllisesti, jotta tässä asiassa päästään onnistuneeseen lopputulokseen, mielellään Luxemburgin puheenjohtajakaudella; 6. vaatii, että päätöksentekoprosessien aikataulun olisi oltava sellainen, etteivät monivuotiset ohjelmat keskeydy eikä määrärahojen sitomis- ja maksutahti viivästy, kuten nykyisten rahoitusnäkymien alkuvaiheessa; 7. vaatii kuukausittaisia kolmikantaneuvotteluja, jotta varmistetaan tehokas tiedonvaihto käynnissä olevista sisäisistä keskusteluista, jotka johtavat vastaaviin yhteisiin kantoihin, muun muassa omista varoista sitten, kun se on ajankohtaista; 8. kehottaa puhemiestä välittämään tämän päätöslauselman neuvostolle ja komissiolle. [1] EYVL C 172, 18.6.1999, s. 1, sopimus sellaisena kuin se on muutettuna päätöksellä 2003/429/EY (EUVL L 147, 14.6.2003, s. 25). --------------------------------------------------